

ALŪKSNES NOVADA PAŠVALDĪBAS DOME

**ATTĪSTĪBAS KOMITEJA**

DĀRZA IELĀ 11, ALŪKSNĒ, ALŪKSNES NOVADĀ, LV – 4301, TĀLRUNIS 64381496,

E-PASTS: dome@aluksne.lv

**SĒDES PROTOKOLS**

Alūksnē

2025. gada 14. aprīlī Nr. 4

Atklāta sēde sākta plkst. 10.30, Dārza ielā 11, Alūksnē, Alūksnes novadā, zālē 1. stāvā, sēde slēgta plkst. 10.51

Sēdi vada Attīstībaskomitejas priekšsēdētājs Druvis TOMSONS

Sēdi protokolē Alūksnes novada pašvaldības Centrālās administrācijas domes sekretāre Everita BALANDE

Sēdei tiek veikts audioieraksts

Sēdē piedalās 6 no 8 komitejas locekļiem:

Verners KALĒJS

Modris LAZDEKALNS

Ilze LĪVIŅA

Modris RAČIKS

Jānis SKULTE

Druvis TOMSONS

Sēdē piedalās interesenti:

Sanita ADLERE, Evita APLOKA, Viktorija AVOTA, Ingus BERKULIS, Arturs DUKULIS, Aiva EGLE, Aivars FOMINS, Violeta KĻAVIŅA, Elza ĶESTERE, Līga LANGRATE, Daiga NEIBERGA, Evita ŅEDAIVODINA, Inese RANDA, Beatrise SKULTE, Ingrīda SNIEDZE, Reinis VĀRTUKAPTEINIS, Inese ZĪMELE-JAUNIŅA, Evija ZVEJNIECE

D.TOMSONS atklāj komitejas sēdi (pielikumā izsludinātā darba kārtība uz 1 lapas).

Darba kārtība:

1. Par izmaiņām pašvaldības iznomājamo un atsavināmo nekustamo īpašumu sarakstā.
2. Par grozījumiem Alūksnes novada pašvaldības domes 28.01.2021. lēmumā Nr. 9 “Par Sosnovska latvāņa izplatības ierobežošanas pasākumu organizatoriskā plāna 2021. - 2025. gadam apstiprināšanu”.
3. Par Alūksnes novada pašvaldības mežu apsaimniekošanas plāna 2025.-2029. gadam apstiprināšanu.
4. Par līdzekļu izdalīšanu no Alūksnes novada pašvaldības Ceļu un ielu uzkrājuma fonda.
5. **Par izmaiņām pašvaldības iznomājamo un atsavināmo nekustamo īpašumu sarakstā**

Ziņo: D.TOMSONS (pielikumā lēmuma projekts uz 1 lapas).

Attīstības komitejas locekļi, atklāti balsojot, “par” – 6 (V.KALĒJS, M.LAZDEKALNS, I.LĪVIŅA, M.RAČIKS, J.SKULTE, D.TOMSONS), “pret” – nav, “atturas” – nav, nolemj:

Apstiprināt sagatavoto lēmuma projektu.

1. **Par grozījumiem Alūksnes novada pašvaldības domes 28.01.2021. lēmumā Nr. 9 “Par Sosnovska latvāņa izplatības ierobežošanas pasākumu organizatoriskā plāna 2021. - 2025. gadam apstiprināšanu”**

Ziņo: D.TOMSONS (pielikumā lēmuma projekts ar pielikumu uz 24 lapām).

A.DUKULIS interesējas par platību izmaiņām.

I.SNIEDZE informē, ka ir veikti precizējumi sarakstā, pievienojot zemesgabalus, kuri ir parādījušies Valsts augu aizsardzības dienesta mājaslapā. Paskaidro, ka par veikto monitoringu latvāņu ierobežošanā secinājumus varēs izdarīt šā gada nogalē, informējot Valsts augu aizsardzības dienestu par zemesgabaliem, kuros vairs nav konstatēti latvāņi. Norāda, ka tādu zemesgabalu nebūs daudz. Uzskata, ka monitorings ir jāturpina, kā arī ir jāturpina uzrunāt privātpersonas latvāņu apkarošanā.

L.LANGRATE norāda, ka iedzīvotāji aicina pašvaldību vairāk rūpēties par saviem īpašumiem. Interesējas, kā veicas ar jaunā plāna sagatavošanu.

I.SNIEDZE informē, ka ar izpilddirektora rīkojumu ir izveidota komisija, kura pie tā strādā.

Attīstības komitejas locekļi, atklāti balsojot, “par” – 6 (V.KALĒJS, M.LAZDEKALNS, I.LĪVIŅA, M.RAČIKS, J.SKULTE, D.TOMSONS), “pret” – nav, “atturas” – nav, nolemj:

Atbalstīt un virzīt sagatavoto lēmuma projektu izkatīšanai domes sēdē.

1. **Par Alūksnes novada pašvaldības mežu apsaimniekošanas plāna 2025.-2029. gadam apstiprināšanu**

Ziņo: D.TOMSONS (pielikumā lēmuma projekts un Alūksnes novada pašvaldības mežu apsaimniekošanas plāns 2025.-2029. gadam ar pielikumiem uz 56 lapām).

L.LANGRATE norāda, ka plāns ir nākamajam periodam, tāpēc vēlētos dzirdēt izmaiņas. Jautā, vai ozolu jaunaudze ir paredzēta.

D.TOMSONS atbild, ka visu koku sugas ir iekļaujamas. Norāda, ka ir arī kļavu jaunaudze. Norāda, ka šai koku sugai ir atļauts būt kā valdošai sugai kādā no meža nogabaliem.

L.LANGRATE cer, ka izvērstu meža plāna kopskatu, kā arī informāciju par izmaiņām mežu apsaimniekošanā, varēs dzirdēt domes sēdē.

M.LAZDEKALNS vērš uzmanību, ka joprojām ir gandrīz 30% neinventarizēto teritoriju, kas nav iekļauta aprēķinos šajā plānā. Vēlētos saprast gaidāmo prognozi no šī apsaimniekošanas plāna izpildes rezultāta.

D.TOMSONS paskaidro, ka attiecībā uz inventarizācijas lietām viss balstās uz finansējuma pieejamību. Paskaidro, ka kavēšanās notiek ar īpašumiem, kur ir jaunaudzes un briestaudzes.

I.BERKULIS apstiprina, ka tas ir saistīts ar finansējuma trūkumu. Norāda, ka plāna būtība ir, izstrādājot, pārdodot cirsmas vai meža īpašumu, atgriezt atpakaļ līdzekļus, lai šos procesus varētu pakāpeniski veikt.

D.TOMSONS norāda, ka mežu apsaimniekošanu veic viens cilvēks.

A.DUKULIS izsakās par meža īpašumu pārdošanu. Uzskata, ka plāns ir labi sagatavots.

M.RAČIKS uzslavē Ā.KREICI par darbu. Atgādina, ka 2024.gadā Valsts kontrole veica revīziju daudzās pašvaldībās par mežu apsaimniekošanu, un tikai Alūksnes un Saldus pašvaldībām bija izstrādāti apsaimniekošanas plāni.

Attīstības komitejas locekļi, atklāti balsojot, “par” – 6 (V.KALĒJS, M.LAZDEKALNS, I.LĪVIŅA, M.RAČIKS, J.SKULTE, D.TOMSONS), “pret” – nav, “atturas” – nav, nolemj:

Atbalstīt un virzīt sagatavoto lēmuma projektu izkatīšanai domes sēdē.

1. **Par līdzekļu izdalīšanu no Alūksnes novada pašvaldības Ceļu un ielu uzkrājuma fonda**

Ziņo: D.TOMSONS (pielikumā lēmuma projekta kopija uz 1 lapas).

I.SNIEDZE informē, ka kopš janvāra Alūksnes novada pagastu apvienības pārvalde periodiski apsekoja pašvaldības autoceļus un, ņemot vērā to stāvokli, katrā pagastā identificēja ceļus, kuru stāvoklis atsevišķos posmos ir būtiski pasliktinājies un ceļa segums zaudē nestspēju. Norāda, ka kopā novadā, bez šī papildu prasītā finansējuma, ir identificēti 35 ceļi, kuriem vājas ceļa segas nespējas dēļ ir plānoti remontdarbi 17,693 km kopgarumā ar indikatīvajām izmaksām 358 505,18 EUR no Alūksnes novada pagastu apvienības pārvaldes 2025. gada budžeta, tajā skaitā 127 582,67 EUR no valsts papildu mērķdotācijas pārņemtajiem ceļiem no valsts. Paskaidro, ka, ja tiks piešķirts papildu finansējums, Alūksnes novada pagastu apvienības pārvalde varēs veikt remontdarbus uz 37 ceļiem, 19,683 km kopgarumā par indikatīvajām izmaksām 394 771,11 EUR. Norāda, ka bez šiem plānotajiem remontdarbiem, kas ir lielāki nekā ikdienas uzturēšanas darbi, pārvalde turpinās nodrošināt pašvaldības autoceļu uzturēšanas darbus. Informē, ka, ja deputāti nobalsos par lēmuma projektā minēto līdzekļu izdalīšanu, tad Alūksnes novada pašvaldības Ceļu un ielu uzkrājuma fondā vēl paliks 59 136 EUR.

D.TOMSONS paskaidro, ka lēmuma projektā līdzekļi paredzēti slūžu tiltam Ates muzejā un diviem ceļiem, pa kuriem notiek skolēnu pārvadājumi.

Attīstības komitejas locekļi, atklāti balsojot, “par” – 6 (V.KALĒJS, M.LAZDEKALNS, I.LĪVIŅA, M.RAČIKS, J.SKULTE, D.TOMSONS), “pret” – nav, “atturas” – nav, nolemj:

Atbalstīt un virzīt sagatavoto lēmuma projektu izkatīšanai Finanšu komitejā.

*Sēdes ziņojumi, priekšlikumi, komentāri, diskusijas atspoguļoti sēdes audioierakstā.*

Sēde slēgta plkst.10.51

Sēdes protokols parakstīts 2025. gada 15. aprīlī.

Sēdi vadīja *(personiskais paraksts)* D.TOMSONS

Protokolēja *(personiskais paraksts)* E.BALANDE